Ρόμπερτ Μούζιλ

Ο Ρόμπερτ Μούζιλ (Robert Musil, 6 Νοεμβρίου 1880 - 15 Απριλίου 1942) ήταν Αυστριακός συγγραφέας. Γεννήθηκε στο Κλάγκενφουρτ της Αυστρίας. Άρχισε τις σπουδές του σε στρατιωτικές σχολές αλλά συνέχισε στο πανεπιστήμιο του Μπρνο της Τσεχίας απ΄ όπου αποφοίτησε μηχανικός το 1901. Το 1903 άρχισε σπουδές λογικής και πειραματικής ψυχολογίας στο πανεπιστήμιο του Βερολίνου και το 1908 αναγορεύτηκε διδάκτωρ της φιλοσοφίας, της φυσικής και των μαθηματικών. Από το 1911 μέχρι το 1914 εργάστηκε ως βιβλιοθηκάριος στο πολυτεχνείο της Βιέννης και διετέλεσε εκδότης της Νέας Επιθεώρησης του Βερολίνου. Το 1911 παντρεύτηκε τη Μάρθα Μαρκοβάλντι. Το 1914 ο Μούζιλ επιστρατεύτηκε με τον βαθμό του λοχαγού και τοποθετήθηκε στο ιταλικό μέτωπο. Το 1917 απονεμήθηκε στον πατέρα του τίτλος ευγενείας και το όνομα του συγγραφέα έγινε φον Μούζιλ. Αλλά διετέλεσε ευγενής μόνο για λίγους μήνες γιατί τον Νοέμβριο του 1918 η Αυστρουγγρική αυτοκρατορία καταργήθηκε και διαλύθηκε. Διορίζεται στη συνέχεια σε διάφορες δημόσιες θέσεις αλλά η οικονομική του κατάσταση είναι δύσκολη. Μετά την άνοδο των Ναζί στην εξουσία ο Μούζιλ εγκαταλείπει τη Γερμανία όπου ζούσε από το 1931 μέχρι το 1933 και παραμένει στη Βιέννη. Καταφεύγει στη Ζυρίχη το 1938, τα βιβλία του απαγορεύονται σε Αυστρία και Γερμανία και πεθαίνει τον Απρίλιο του 1942. Καλύτερα βιβλία του Μούζιλ θεωρούνται το πρώτο και το τελευταίο. Ο νεαρός Τέρλες είναι ένα μυθιστόρημα εφηβείας και Ο άνθρωπος χωρίς ιδιότητες είναι μια ανάλυση των τελευταίων ημερών της Δυαδικής Μοναρχίας.

 1906: Die verwirrungen des zöglings Törless ('Οι αναστατώσεις του μαθητή Ταίρλες)—μτφ. Αλέξανδρος Ίσαρης, ως «Ο νεαρός Τέρλες» (εκδ. "Ύψιλον", 1984) και ως «Οι αναστατώσεις του οικότροφου Ταίρλες», (εκδ. "Πατάκη", 2001) Ο έφηβος Ταίρλες στην πορεία ανακάλυψης του εαυτού και του κόσμου. Σύμφωνα με την εφημερίδα "Die Zeit", συγκαταλέγεται ανάμεσα στα 100 αριστουργήματα της παγκόσμια λογοτεχνίας.1911: Vereinigungen (Δεσμοί')—μτφ. Γιώργος Κεντρωτής ( εκδ. "Νεφέλη", 1986) Η ιστορία δύο γυναικών που παλεύουν να σπάσουν τα δεσμά με τα οποία οι άντρες φυλάκισαν τις γυναίκες.1924: Drei Frauen (Τρεις γυναίκες)—μτφ. Γιώργος Κεντρωτής (εκδ. "Νεφέλη", 1985, εκδ. "Μεταίχμιο", 2011 και εκδ. "Ηριδανός", χ.χ) —μτφ. Αλέξανδρος Ίσαρης (εκδ. "Εξάντας", 1998) Τρία διηγήματα για την ιστορία τριών γυναικών και των τραγωδιών που θα προκαλέσουν οι άντρες στη ζωή τους.1936: Nachlass zu Lebzeiten (Κατάλοιπα ζωντανού συγγραφέα)—μτφ. Γ. Κεντρωτής (εκδ. "Διάττων", έκδ.1988), ένα τμήμα του έργου —μτφ. Δ. Βαρθολομαίος, Γ. Κεντρωτής, Μ. Κοκολάκης (εκδ. "Αλεξάνδρεια", α΄ έκδ. 1994) Σκέψεις και φαντασίες του Μούζιλ σε μορφή μικρών πεζών γραμμένα στο διάστημα 1920 - 19291937: Über die Dummheit (Περί βλακείας)—μτφ. Γιώργος Δεπάστας (εκδ. "Ολκός", α' έκδ. 2001) —μτφ. Αλεξάνδρα Ιωαννίδου (εκδ. "Μίνωας", 2017) Δοκίμιο που πρωτοπαρουσίασε σε μια διάλεξη που έδωσε στη λέσχη Αυστριακών εργατών στις 11 Μαρτίου του 1937 με θέμα τη «βλακεία»1943: Der Mann ohne Eigenschaften ('''Ο άνθρωπος χωρίς ιδιότητες''')—μτφ. Τούλα Σιετή (εκδ. "Οδυσσέας", α΄ έκδ. 1992) Το μυθιστόρημα τιμήθηκε με το βραβείο «Prix du Meilleur Livre Étranger», το 1958. Το έργο ο Μούζιλ άρχισε να το γράφει το 1919 και σταμάτησε μαζί με τη ζωή του συγγραφέα, στις 15 Απριλίου του 1942. Η ιστορία ξετυλίγεται από το 1913 έως το 1914, και την έκρηξη του Α΄ Παγκοσμίου πολέμου και έχει σαν θέμα της τη ζωή εκείνης της εποχής όπως τη βιώνει ο Ούλριχ, ο βιβλιοθηκάριος, ο άνθρωπος χωρίς ιδιότητες. http://www.biblionet.gr/author/2869/%CE%A1%CF%8C%CE%BC%CF%80%CE%B5%CF%81%CF%84_%CE%9C%CE%BF%CF%8D%CE%B6%CE%B9%CE%BB